
REPUBLIKA HRVATSKA				           Broj: Pp-6707/2024-24
OPĆINSKI PREKRŠAJNI SUD U SPLITU 
Stalna služba u Solinu



U  I M E   R E P U B L I K E   H R V A T S K E

P R E S U D A


Općinski prekršajni sud u Splitu, Stalna služba u Solinu, po sutkinji Slavki Kodžoman uz sudjelovanje zapisničarke Dragice Pavić Radović, u prekršajnom postupku protiv okrivljenika Denis Bočina,  a zbog prekršaja iz čl. 59. st. 5. Zakona o sigurnosti prometa na cestama („Narodne novine br: 67/08, 48/10, 74/11, 80/13, 158/13, 92/14, 64/15, 108/17, 70/19, 114/22), povodom prigovora okrivljenika podnijetog protiv obveznog prekršajnog naloga PU Splitsko-dalmatinska Postaja prometne policije Split  pod brojem: Klasa: 211-07/23-4/65348 Ur.br.: 511-12-36-23-2 od 5. rujna 2023.., nakon provedenog žurnog postupka dana 10. rujna 2025.  

presudio    je

Okrivljenik DENIS BOČINA, OIB:04740332138,  sin Ivana i Jasne  rođ. Blažević, rođ. 28.8.1988. u Splitu, s prebivalištem u Klisu, Pozirale 6, rukovoditelj građevinskih strojeva, zaposlen, mjesečna primanja 1.000,00 eura, rastavljen, otac dvoje djece, državljanin RH, prekršajno kažnjavan 

kriv  je

što je dana 12. veljače 2022. u 10:12 sati u Solinu u ulici Stjepana Radića upravljao osobnim automobilom BMW ST 5003 T od smjera zapada u smjeru istoka te dolaskom do mjesta gdje se prometom upravlja privremeno postavljenom svjetlosnom  prometnom signalizacijom nije zaustavio vozilo na znak crveno svijetla na semaforu, već je zadržao smjer kretanja

čime je počinio prekršaj iz čl. 59. st. 1, a kažnjiv po čl. 59. st. 5. Zakona o sigurnosti prometa na cestama („Narodne novine“ br.: 67/08, 48/10, 74/11, 80/13, 158/13, 92/14 i 64/15, 108/17, 70/19, 114/22), pa se okrivljeniku temeljem istog propisa 

izriče

NOVČANA KAZNA U IZNOSU OD 390,00 Eura (tristo devedeset) 

Temeljem čl. 33. st. 10. Prekršajnog zakona okrivljenik je dužan novčanu kaznu platiti u roku od 30 (trideset) dana po primitku ove presude, a u protivnom će se naplatiti prisilnim putem. 

Ukoliko okrivljenik u ovom roku uplati dvije trećine izrečene novčane kazne, smatrat će se da je novčana kazna u cijelosti uplaćena. 

Temeljem odredbe čl. 138. st.3. Prekršajnog zakona okrivljenik je dužan platiti trošak prekršajnog postupka u paušalnom iznosu od 30,00 Eura (trideset eura), u roku od 30 (trideset)  dana po primitku presude, jer će se u protivnom isti naplatiti prisilnim putem. 

Obrazloženje
 
1. PU Splitsko-dalmatinska Postaja prometne policije Split  pod brojem: Klasa: 211-07/23-4/65348 Ur.br.: 511-12-36-23-2 od 5. rujna 2023. izdala je  obvezni prekršajni nalog protiv okrivljenika, a zbog prekršaja opisanog u izreci ove presude, protiv kojeg je okrivljenik  uložio prigovor pa je isti stavljen izvan snage i proveden je prekršajni postupak.

2. Okrivljenik je u svojoj obrani naveo da se  smatra krivim za prekršaje koji mu se stavlja na teret, te da je točno da je da sam navedenog dana u Solinu u ulici Stjepana Radića  upravljao osobnim automobilom BMW   ST 5033 T te dolaskom do mjesta događaja gdje je promet upravljen privremenom postavljenom svjetlosnom signalizacijom nije zaustavio vozilo na znak crvenog svijetla zbog jednog kombi vozila koji je bio ispred nije vidio znak pa ga je  zaobišao., do sada nikada nije bio prekršajno kažnjavan za isto djelo, te moli da mu se kazna ublaži i ne izrekne mjera.

3. U dokazne svrhe pročitana je obavijest o počinjenom prekršaju od 12. veljače 2022., obrazac o podacima o vozaču na ime Denis Bočina, te je izvršen uvid u prekršajnu evidenciju iz koje je razvidno da je  okrivljenik  bio prekršajno kažnjavan za prekršaje iz oblasti sigurnosti prometa na cestama, ali nije za isti prekršaj

4. Nakon ovako provedenog dokaznog postupka, te savjesne ocjene svakog dokaza pojedinačno i u svezi s ostalim dokazima sud je utvrdio da je okrivljenik počinio prekršajno djelo koje mu se stavlja na teret, a kako je to činjenično opisano i pravno označeno u izreci ove presude.

4.1. Naime, okrivljenik je u svojoj obrani  priznao prekršajno djelo koje mu se stavlja na teret te je sud prihvatio obranu okrivljenika kao vjerodostojnu ocjenjujući je jasnom i uvjerljivim, a kako to proizlazi iz dokaza provedenih u postupku pa je nedvojbeno utvrđeno da je okrivljenik dana 12. veljače 2022. u 10:12 sati u Solinu u ulici Stjepana Radića upravljao osobnim automobilom BMW ST 5003 T od smjera zapada u smjeru istoka te dolaskom do mjesta gdje se prometom upravlja privremeno postavljenom svjetlosnom  prometnom signalizacijom nije zaustavio vozilo na znak crveno svijetla na semaforu, već je zadržao smjer kretanja.
  
4.2. Odredbom čl. 59. st. 1. Zakona o sigurnosti prometa na cestama propisano je da na raskrižju ili drugom mjestu na kojem se promet upravlja prometnim uređajima za davanje znakova prometnim svjetlima (semaforima) prometna svjetla za sudionike u prometu znače i to crveno svjetlo-zabranu prolaska. 
5. Slijedom iznijetog nedvojbeno je utvrđeno da je okrivljenik predmetne prigode je upravljao navedenim vozilom u prometu na cesti i nije zaustavio svoje vozilo na znak crvenog svijetla na semaforu, a što je bio dužan, pa je takvim svojim postupanjem ostvario sva obilježja djela prekršaja iz čl. 59. st. 1. a kažnjiv po čl. 59. st. 5. Zakona o sigurnosti prometa na cestama te ga je stoga ovaj sud proglasio krivim i izrekao mu novčanu kaznu.

6. Prilikom odlučivanja o prekršajnoj sankciji sud je okrivljeniku kao olakotnu okolnost  cijenio činjenicu da do sada nije bio prekršajno kažnjavan za isto djelo, da je priznao prekršajno djelo koje mu se stavlja na teret, dok otegotnih okolnosti nije našao pa mu je te mu izrekao novčanu kaznu u najnižem iznosu propisanu zakonom za navedeni prekršaj i to u iznosu od 390,00 Eura (tristo devedeset) eura smatrajući ovako izrečenu kaznu primjerenu težini počinjenog djela i stupnju odgovornosti okrivljenika, te držeći da okrivljenik ubuduće neće činiti iste ili pak druge prekršaje. 

6.1. Okrivljenik je upozoren da ukoliko u roku određenom u izreci ove presude uplati dvije trećine izrečene novčane kazne, smatrat će se da je novčana kazna u cijelosti uplaćena.

7. Sud okrivljeniku nije izrekao zaštitnu mjeru zabrane upravljanja motornim vozilom „B“ kategorije jer je uvažio sve naprijed navedene olakotne okolnosti držeći  da će se i samom izrečenom novčanom kaznom bez izricanja zaštitne mjere dovoljno utjecati na okrivljenika da ubuduće ne čini iste ili druge prekršaje. 

8. Odluka o trošku temelji se na odredbi čl.138. Prekršajnog zakona, te je isti trošak izrečen u paušalnom iznosu određen s obzirom na trajanje i složenost postupka te imovno stanje okrivljenika.

U Solinu,  10. rujna 2025.


       Zapisničarka								Sutkinja

       Dragica Pavić Radović, v.r. 			                        Slavka Kodžoman, v.r.  

UPUTA O PRAVNOM LIJEKU:  
Protiv ove presude nije dopuštena žalba (čl.244.st.1. Prekršajnog zakona).

DOSTAVITI: okrivljeniku, ovlaštenom tužitelju, u spis

[bookmark: _GoBack]Za točnost otpravka ovlašteni službenik
Dragica Pavić Radović

